Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Na o ka Bona Modimo yo a sa Bonagalego?
DIHLOGO TŠE DINGWE TŠA INTHANETENG
Na Dikotsi tša Tlhago ke Kotlo e Tšwago go Modimo?
Dihlatse tša Jehofa
Dilo tše di Lego Gona
Dikgatišo tše di Lego Gona
Bapiša boemo bja rena le bja motho yo a belegwego e le sefofu. Na bofofu bja gagwe bo mo dira gore a se ke a kwešiša dilo tšeo di mo dikologilego? Ga go bjalo le gatee. Sefofu se hwetša boitsebišo bjoo bo se thušago go kwešiša batho, dilo gotee le ditiragalo tšeo di se dikologilego ka ditsela tše fapafapanego. Monna yo mongwe wa sefofu o ile a bolela gore: “Go bona ga se ga mahlo feela, dilo ka moka di laolwa ke monagano.”
Ka mohlala, nagana ka legae la rena. Lefase le bopetšwe gore re se fo phela go lona eupša le go thabela bophelo. Ge re ekwa moyana o fokago ga monate gare ga borutho bja letšatši, ge re eja seenywa se se rothišago mare goba re theeditše molotšana o bosana wa dinonyana re a thaba. Na dimpho tše ga di re botše gore Mmopi wa rena o a re naganela, ke yo botho le wa seatla se bulegilego?
Modimo o tšwela pele a šoma ka thata. “Tate o tšwetše pele a šoma go fihla mo nakong ye.”—Johane 5:17.
Modimo o tseba dinyakwa tša rena. “Tatago lena o tseba gore ke dilo dife tšeo le di nyakago le pele le mo kgopela.”—Mateo 6:8.
Modimo o re hlokomela ka botho. “Tatago lena yo a lego magodimong, . . . [o] hlabišetša ba kgopo le baloki letšatši la gagwe gomme a nešetša ba ba lokilego le ba sa lokago pula.”—Mateo 5:45.
Modimo o re tšeela godimo re le motho ka o tee ka o tee. “Dithaga tše pedi ga di rekišwe ka tšhelete ya tšhipi ya theko e nyenyane. Lega go le bjalo, ga go le e tee ya tšona yeo e tlago go wela fase Tatago lena a sa tsebe. Eupša yona meriri ye ya dihlogo tša lena e badilwe ka moka. Ka gona, le se ke la boifa: Le ba bohlokwa go feta dithaga tše dintši.”—Mateo 10:29-31.
MOTHO YO A BONAGADITŠEGO MODIMO YO A SA BONAGALEGO
Go ya le ka mokgwa woo sefofu se ithutago dilo tšeo di se dikologilego, mongwadi yo mongwe o boletše gore: “Se kgona go hwetša boitsebišo ganyenyane-ganyenyane, go tšwa methopong e sa swanego (go kgwatha, go dupelela, go kwa bjalo bjalo), gomme ka tsela e itšego se kgomaganya boitsebišo bjoo ka moka sa bopa seswantšho se se feletšego.” Ka mo go swanago, ge o dutše o lebeledišiša mediro ya tlholo ya Modimo, o bala seo Jesu a se boletšego ka dika tša Modimo o tla thoma go ba le seswantšho se sebotse ka Jehofa. Yena o tla thoma go ba wa kgonthe go wena.
‘Ge e ba o ka tsoma Jehofa, yena o tla dira gore o mo hwetše’
Se e ka ba sa therešo go wena. ‘Ge e ba o ka tsoma Jehofa, yena o tla dira gore o mo hwetše.’ (1 Dikoronika 28:9) Dihlatse tša Jehofa di ka thabela go go thuša go tsoma le go hwetša Modimo yo a sa bonagalego.
Ntšha Moneelo wa go Thekga Modiro wa Rena wa Lefase ka Bophara